19α. ΑΝΑΓΚ. ΝΟΜΟΣ της 6/11 Μαΐου 1935 Περί συμπληρώσεως των Νόμων περί προστασίας του Εθνικού Νομίσματος. Άρθρ.1.-1.Κατά την διάρκειαν της ισχύος των περιοριστικών μέτρων δια την προστασίαν του Εθνικού νομίσματος (Νόμ. 5422 κλπ.) απαγορεύεται η άσκησις του επαγγέλματος του αργυραμοιβού. 2.Η κατ’ επάγγελμα χορήγησις δανείων επί ενεχύρω χρεωγράφων επιτρέπεται μόνον εις τας ανωνύμους τραπεζιτικάς εταιρείας και τα νομικά ή φυσικά πρόσωπα, εις α έχει παρασχεθή κατά τας  κειμένας διατάξεις, το δικαίωμα της συνάψεως δανείων επί ενεχύρω, συμφώνως προς τας διατάξεις του Ν.Δ. της 17ης Ιουλ. 1923 «περί ειδικών διατάξεων επί ανωνύμων εταιρειών». 3.Αποφάσει των Υπουργών Οικονομικών, Εθνικής Οικονομίας και Εσωτερικών, δύναται να διαταχθή το κλείσιμον γραφείου, εφ’ ωρισμένον χρόνον ή οριστικώς, το οποίον ήθελε χαρακτηρισθή υπό της Τραπέζης της Ελλάδος και της Επιτροπής συναλλάγματος ως ενεργούν πράξεις εκ των εν ταις προηγουμέναις παραγράφοις αναφερομένων ως και πράξεις επί του συναλλάγματος και χρεωγράφων κατά παράβασιν των κειμένων νόμων. Σελ. 38 Η ανωτέρω απόφασις εκτελείται υπό της οικείας Αστυνομικής Αρχής. Άρθρ.2.-1.Η εισαγωγή εκ του Εξωτερικού χρεωγράφων (ομολογιών ή μετοχών) ημεδαπών ή αλλοδαπών επιτρέπεται μόνον αδεία των Υπουργών Οικονομικών και Εθνικής Οικονομίας.  2.Αποφάσει των Υπουργών Εθνικής Οικονομίας και Οικονομικών δύναται να καθορισθή ο τρόπος της εκ του εξωτερικού εισαγωγής χρυσών νομισμάτων, χρυσού εν γένει και ξένων χαρτονομισμάτων, ως και διάφοροι όροι και περιορισμοί αφορώντες τον τρόπον της παραδόσεως και πωλήσεως τούτων. Άρθρ.3.-Δι’ αποφάσεων των Υπουργών Οικονομικών και Εθνικής Οικονομίας δύναται να καθορισθή ο τρόπος ελέγχου εν τοις Τελωνείοις του Κράτους σχετικώς προς την εισαγωγήν ή εξαγωγήν ξένων νομισμάτων, εξωτερικού συναλλάγματος χρυσού, αξιών εν γένει κλπ. Άρθρ.4.-Επί των παραβάσεων του παρόντος Νόμου και των προς εκτέλεσιν εκδιδομένων αποφάσεων έχουσιν εφαρμογήν αι διατάξεις του άρθρ. 4 του Α.Ν. της 22ας Δεκ. 1932, κυρωθέντος δια του Νόμ. 5809 ως επίσης και διατάξεις του Α.Ν. της 21ης Σεπτ. 1932 κυρωθέντος δια του Νομ. 5863. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 